Published: Oct 07, 2022 11:37:50 pm
Sanjay Tiwari
ऊर्जा हेल्प डेस्क और महिला थानों में शिकायतों पर तेजी से हो रही कार्रवाई
नरसिंहपुर. जिले में ऊर्जा हेल्प डेस्क और महिला पुलिस थाना शुरू होने के बाद इनमेंं 727 प्रकरण दर्ज किए गए। जिनमें से 697 प्रकरणों का निराकरण किया गया। हेल्प डेस्क और महिला पुलिस थाना शुरू होने के बाद महिलाओं को अपनी शिकायत दर्ज कराने में आसानी हुई है। वहीं दूसरी ओर प्रकरणों में कार्रवाई भी तेजी से हुई है।
उल्लेखनीय है कि महिलाओं पर घटित अपराधों में त्वरित कार्रवाई व पीडि़त महिलाओं की विशेष रूप से सुनवाई के लिए जिले के विभिन्न थानों में ऊर्जा हेल्प डेस्क संचालित की जा रही है। ऊर्जा हेल्प डेस्क बनाने का मुख्य उद्देश्य पीडि़त महिला को संवेदनशीलता से सुनवाई, महिला को उपयुक्त वातावरण में अपनी पीड़ा को व्यक्त करने व सुरक्षा का एहसास कराने का माहौल देना भी है। महिला को जरूरत के अनुसार वांछित सहायता, अपने अधिकारों और उन्हे पाने की प्रक्रियाओं की जानकारी देना है। ऊर्जा हेल्प डेस्क के संचालन हेतु विशेष तौर पर प्रशिक्षित अधिकारियों को लगाया गया है। जिले में ऊर्जा हेल्प डेस्क 31 मार्च 2021 को शुरू की गई थी, जिसमें अभी तक महिला संबंधी अपराधों के कुल 637 प्रकरण दर्ज हुए जिनमें से 621 प्रकरणों का निराकरण किया गया है। जिले में महिला थाना 1 जुलाई 2021 को शुरू किया गया था। जिसमें अभी तक कुल 80 प्रकरण दर्ज किए गए जिनमें से 76 प्रकरणों का निराकरण किया है। महिला थाना की समस्त कार्रवाई एसपी के निर्देशन में महिला अपराध प्रकोष्ठ उप पुलिस अधीक्षक राजेश्वरी कौरव के मार्गदर्शन में की जाती है। जिले में अलग अलग थानों में पहले से 9 ऊर्जा डेस्क काम कर रही हैं जो पहले से ही महिला थाना की तर्ज पर महिलाओं से संबंधित मामलों में कार्य कर रही थीं।
कुछ बड़े अपराध
गाडरवारा में पदस्थ रहे एक पुलिस अधिकारी एपी सिंह पर महिला ने बलात्कार का मामला दर्ज कराया । इस मामले में जांच चल रही है। गाडरवारा में लव जिहाद के दो मामले सामने आए। जिनमें से एक में आरोपी का घर गिराने की कार्रवाई की गई। तेंदूखेड़ा और बिल्थारी में कथित बाबाओं द्वारा कई महिलाओं से बलात्कार के मामले सामने आए जिनमें आरोपी जेल में हैं।
महिलाओं से संबंधित अपराधों में जिले की ऊर्जा डेस्क व महिला थाना काफी कारगर साबित हो रहे हैं। इनमें महिला अपराधों को लेकर अपेक्षाकृत तेज गति से कार्रवाई हो रही है व आरोपियों को जल्द सजा भी मिली है।
विपुल श्रीवास्तव एसपी
सम्बधित खबरे
सबसे लोकप्रिय
मल्टीमीडिया
Newsletters
Follow Us
Download Partika Apps
Trending Topics
Trending Stories
बड़ी खबरें